D ชวนร่วมงาน mai FORUM 2022 พบปะผู้บริหาร-มอบสิทธิพิเศษ
D ชวนนักลงทุนร่วมงาน mai FORUM 2022 วันที่ 28 ต.ค.นี้ พบปะผู้บริหารพร้อมอัพเดทข้อมูลแบบจัดเต็ม แถมมอบสิทธิพิเศษการใช้บริการทันตกรรม รพ. BIDH สำหรับผู้มาร่วมงาน
D ชวนนักลงทุนร่วมงาน mai FORUM 2022 วันที่ 28 ต.ค.นี้ พบปะผู้บริหารพร้อมอัพเดทข้อมูลแบบจัดเต็ม แถมมอบสิทธิพิเศษการใช้บริการทันตกรรม รพ. BIDH สำหรับผู้มาร่วมงาน
17 ต.ค. 2565

บริษัท เดนทัล คอร์ปอเรชั่น จำกัด (มหาชน) หรือ D ขอเชิญนักลงทุน นักวิเคราะห์ เจ้าของกิจการที่อยากจดทะเบียนเข้าตลาดหลักทรัพย์และบุคคลทั่วไป ร่วมงาน mai FORUM 2022 : มหกรรมรวมพลังคน mai ครั้งที่ 7 “CEO mai พบปะนักลงทุน”, “Growing Stronger Together We are SME Role Model” ในวันศุกร์ที่ 28 ตุลาคม 2565 เวลา 10:00 – 18:00 น. ณ ห้องบางกอกคอนเวนชั่นเซ็นเตอร์ ชั้น 22 โรงแรมเซ็นทารา แกรนด์ แอท เซ็นทรัลเวิลด์ บูธเลขที่ 72 โดยสามารถลงทะเบียนหน้างานโดยไม่เสียค่าใช้จ่าย
นำทีมโดย ทพ.พรศักดิ์ ตันตาปกุล ประธานเจ้าหน้าที่บริหาร D และนายณัฐสิทธิ์ สุรพันธ์ไพโรจน์ ประธานเจ้าหน้าที่ฝ่ายบัญชีและการเงิน จะมาให้ข้อมูลโดยตรงกับนักลงทุนเพื่ออัพเดทข่าวสาร ความคืบหน้าทางธุรกิจล่าสุด พร้อมพูดคุย แลกเปลี่ยนความคิดเห็นและข้อมูลทิศทางธุรกิจของบริษัทฯ
ทพ. พรศักดิ์ กล่าวว่า อยากเชิญชวนนักลงทุนมาร่วมงาน mai FORUM 2022 ที่กลับมาจัดอีกครั้งในรอบ 2 ปี หลังจากที่ประเทศไทยและ D ได้ฝ่าฟันวิกฤตโควิด -19 มาได้เรียบร้อย  โดยงานนี้จะเป็นเวทีในการสื่อสารกับกลุ่มผู้ลงทุนให้ได้รับรู้ถึงทิศทาง ความคืบหน้าทางธุรกิจล่าสุดของ D นอกจากนี้ภายในงาน D เตรียมสิทธิพิเศษให้กับผู้ที่สนใจมาทำทันตกรรมกับ D ด้วย
ทั้งนี้ภายในงาน D ได้เตรียมสิทธิพิเศษเฉพาะภายในงาน mai FORUM 2022 สำหรับผู้ที่สนใจใช้บริการทันตกรรม ที่รพ.ทันตกรรมกรุงเทพ อินเตอร์เนชั่นแนล หรือ BIDH สามารถรับส่วนลดสูงสุด 6,500 บาท เมื่อซื้อ Voucher ราคา 50,000 บาทและสามารถรับส่วนลดสูงสุด 2,000 บาทเมื่อซื้อ Voucher ราคา 20,000 บาท โดย Voucher นี้เป็น Limited edition เนื่องจากสามารถใช้ร่วมกับโปรแกรมส่งเสริมการขายอื่นๆของ รพ. BIDH ได้อีกด้วย และสามารถใช้ได้ยาวๆ จนถึงสิ้นปี 2566
ในงานนี้เรียกได้ว่า D จัดเต็มให้นักลงทุนแบบครบเครื่องมีทั้งผู้บริหารคนสำคัญของ D ให้ข้อมูลด้วยตัวเอง และมีสิทธิพิเศษจำหน่ายเฉพาะในงานแบบ Limited edition พร้อมกับของที่ระลึกสุดพิเศษให้กับผู้ที่สนใจทำทันตกรรม